**Pasvalio rajono savivaldybės taryba**

**projektas**

**reg. Nr. T-267**

**2.21. darbotvarkės klausimas**

**Sprendimas**

**Dėl PASVALIO RAJONO SAVIVALDYBĖS TARYBOS 2015 M. VASARIO 19 D. SPRENDIMO NR. T1-21 „DĖL KELIŲ PRIEŽIŪROS IR PLĖTROS PROGRAMOS LĖŠŲ, SKIRTŲ SAVIVALDYBĖS VIETINĖS REIKŠMĖS KELIAMS IR GATVĖMS TIESTI, TAISYTI (REMONTUOTI), PRIŽIŪRĖTI IR SAUGAUS EISMO SĄLYGOMS UŽTIKRINTI, NAUDOJIMO IR SKIRSTYMO TVARKOS APRAŠO PATVIRTINIMO“ PAKEITIMO**

2019 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kelių priežiūros ir plėtros programos finansavimo lėšų naudojimo tvarkos aprašo, patvirtinto Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“ (Lietuvos Respublikos Vyriausybės 2019 m. vasario 13 d. nutarimo Nr. 148 redakcija), 34 punktu, Pasvalio rajono savivaldybės taryba nusprendžia

pakeisti Kelių priežiūros ir plėtros programos lėšų, skirtų Savivaldybės vietinės reikšmės keliams ir gatvėms tiesti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašą, patvirtintą Pasvalio rajono savivaldybės tarybos 2015 m. vasario 19 d. sprendimu Nr. T1-21 „Dėl Kelių priežiūros ir plėtros programos lėšų, skirtų Savivaldybės vietinės reikšmės keliams ir gatvėms tiesti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo patvirtinimo“ (Pasvalio rajono savivaldybės tarybos 2016 m. kovo 30 d. sprendimo Nr. T1-46 redakcija) (toliau – Aprašas):

1. pakeisti Aprašo 5 punktą ir jį išdėstyti taip:

„5. Prašymus dėl Savivaldybės vietinės reikšmės kelių ir gatvių tiesimo, taisymo (remonto), priežiūros ir saugaus eismo sąlygų užtikrinimo gali teikti visi fiziniai ir juridiniai asmenys. Prašymai ateinančių trejų laikotarpiui teikiami Savivaldybės administracijos direktoriui iki einamųjų metų lapkričio 15 d.“

2. pakeisti Aprašo 6 punktą ir jį išdėstyti taip:

„6. Prašymus dėl Savivaldybės vietinės reikšmės kelių ir gatvių tiesimo, taisymo (remonto), priežiūros ir saugaus eismo sąlygų užtikrinimo Savivaldybės administracijos seniūnijų seniūnai pristato seniūnaičiams, jų pritarimą prašymų tenkinimo eiliškumui raštu fiksuoja susirinkimų protokoluose ar kituose dokumentuose ir suderina su Savivaldybės administracijos Vietinio ūkio ir plėtros skyriumi (toliau – Skyrius).

1.3. pakeisti Aprašo 7.1 punktą ir jį išdėstyti taip:

„7.1. ne mažiau kaip 58 proc. nuo bendros Savivaldybei skirtų Programos lėšų sumos panaudoti kapitalo investicijoms;“

1.4. pakeisti Aprašo 7.3 punktą ir jį išdėstyti taip:

„7.3. likusi lėšų suma naudojama vietinės reikšmės kelių ir gatvių einamiesiems tikslams (priežiūros ir paprastojo remonto darbams, teisinei registracijai būtinoms procedūroms atlikti).“

1.5. papildyti sprendimą 10.7 punktu ir išdėstyti taip:

„10.7. keliai (gatvės) gali būti reitinguojami pirmoje sąrašo vietoje be atskiro vertinimo, atsižvelgiant į naujai atsiradusias ir nenumatytas aplinkybes, t. y. gaunamą tikslinį kitų struktūrinių fondų finansavimą, įvykusią stichinę nelaimę arba gavus juridinio ar fizinio asmens prašymą prisidėti ne mažiau kaip 50 proc. statybos darbų vertės prie Pasvalio rajono savivaldybės gyventojams svarbaus kelio ar gatvės tiesimo, rekonstravimo ir remonto, bei pasirašius lėšų pervedimo sutartį.“

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė Vietinio ūkio ir plėtros skyriaus vyriausiasis specialistas R. Endziulaitis, suderinta DVS Nr. RTS-287

Pasvalio rajono savivaldybės tarybai

**AIŠKINAMASIS RAŠTAS**

**Sprendimas**

**Dėl PASVALIO RAJONO SAVIVALDYBĖS TARYBOS 2015 M. VASARIO 19 D. SPRENDIMO NR. T1-21 „DĖL KELIŲ PRIEŽIŪROS IR PLĖTROS PROGRAMOS LĖŠŲ, SKIRTŲ SAVIVALDYBĖS VIETINĖS REIKŠMĖS KELIAMS IR GATVĖMS TIESTI, TAISYTI (REMONTUOTI), PRIŽIŪRĖTI IR SAUGAUS EISMO SĄLYGOMS UŽTIKRINTI, NAUDOJIMO IR SKIRSTYMO TVARKOS APRAŠO PATVIRTINIMO“ PAKEITIMO**

2019-12-04

Pasvalys

**1. Problemos esmė**

Įvertinus viešųjų pirkimų procedūrų trukmę, bei siekiant užtikrinti sklandų Kelių priežiūros ir plėtros programos lėšų, skirtų Savivaldybei panaudojimą keičiamas Pasvalio rajono savivaldybės tarybos 2015 m. vasario 19 d. sprendimu Nr. T1-21 „Dėl Kelių priežiūros ir plėtros programos lėšų, skirtų Savivaldybės vietinės reikšmės keliams ir gatvėms tiesti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo patvirtinimo“ (Savivaldybės tarybos 2016 m. kovo 30 d. sprendimo Nr. T-46 redakcija) patvirtinto aprašo (toliau – Aprašas) 5 punktas.

Pasikeitus atsakingo už Kelių priežiūros ir plėtros programos lėšų panaudojimą Pasvalio rajono savivaldybės administracijos skyriaus pavadinimui, keičiamas Aprašo 6 punktas.

Pasikeitus Lietuvos Respublikos Vyriausybės 2005 m. balandžio 21 d. nutarimu Nr. 447 (Lietuvos Respublikos Vyriausybės 2019 m. vasario 13 d. nutarimo Nr. 148 redakcija) patvirtinto Kelių priežiūros ir plėtros programos finansavimo lėšų naudojimo tvarkos aprašui, reikalinga pakeisti 7.1 punktą.

Kadangi Kelių priežiūros ir plėtros programos finansavimo lėšos naudojamos ir kelių inventorizavimui, papildomas 7.3 punktas.

Atsižvelgiant į galimas, naujai atsiradusias ir nenumatytas aplinkybes, t. y. gaunamą tikslinį kitų struktūrinių fondų finansavimą, įvykusią stichinę nelaimę arba gavus juridinio ar fizinio asmens prašymą prisidėti ne mažiau kaip 50 proc. statybos darbų vertės, Aprašas papildomas 10.7 punktu.

**2. Kokios siūlomos naujos teisinio reguliavimo nuostatos ir kokių rezultatų laukiama**

Aprašas atitiks teisės aktų, reglamentuojančių Kelių priežiūros ir plėtros programos lėšų panaudojimą bei esamą situaciją.

**3. Skaičiavimai, išlaidų sąmatos, finansavimo šaltiniai**

Papildomo finansavimo nereikės.

**4. Numatomo teisinio reguliavimo poveikio vertinimo rezultatai**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Nereikia.

**6. Sprendimo projekto iniciatoriai**

Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Vietinio ūkio ir plėtros skyriaus vyriausiasis specialistas Raimondas Endziulaitis